VENDIM
Nr. 695, datë 31.7.2013

PËR shpronËsimin, pËr INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I SEGMENTIT RRUGOR “ZGJERIMI I RRUGËS SË ELBASANIT (FAKULTETI I HISTORISË DHE I FILOLOGJISË - UNAZA E MADHE E TIRANËS)”
(ndryshuar me VKM nr. 749, datë 23.9.2020)

Në mbështetje të nenit 100 të Kushtetutës dhe të neneve 5 pika 1, 20 e 21 të ligjit nr. 8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e Ministrit të Punëve Publike dhe Transportit, Këshilli i Ministrave 

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga ndërtimi i segmentit rrugor “Zgjerimi i rrugës së Elbasanit (Fakulteti i Historisë dhe i Filologjisë - Unaza e Madhe e Tiranës)”.
2. Shpronësimi bëhet në favor të Autoritetit Rrugor Shqiptar.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse, që paraqitet në tabelën bashkëlidhur  këtij vendimi, për sipërfaqen me vlerë të përgjithshme shpronësimi prej 200 603 463 (dyqind milionë e gjashtëqind e tri mijë e katërqind e gjashtëdhjetë e tre) lekësh, dhe për objekte me vlerë 20 212 834 (njëzet milionë e dyqind e dymbëdhjetë mijë e tetëqind e tridhjetë e katër) lekë.
4. Vlera e plotë e shpronësimit, prej 220 816 297 (dyqind e njëzet milionë e tetëqind e gjashtëmbëdhjetë mijë e dyqind e nëntëdhjetë e shtatë) lekësh, të përballohet në masën 136 904 720 (njëqind e tridhjetë e gjashtë milionë e nëntëqind e katër mijë e shtatëqind e njëzet) lekë nga zëri “Fondi i shpronësimeve”, në llogarinë e veçantë të Ministrisë së Financave pranë Bankës së Shqipërisë, pjesa e mbetur, në masën 83 911 577 (tetëdhjetë e tre milionë e nëntëqind e njëmbëdhjetë mijë e pesëqind e shtatëdhjetë e shtatë) lekë, do të përballohet nga fondet e Autoritetit Rrugor Shqiptar, sipas tabelës bashkëlidhur vendimit.
[bookmark: _GoBack]Vlera e vënë në dispozicion, në masën 136 904 720 (njëqind e tridhjetë e gjashtë milionë e nëntëqind e katër mijë e shtatëqind e njëzet) lekë, do t’u paguhet pronarëve të shpronësuar në përpjesëtim të drejtë me masën përkatëse që u takon, sipas tabelës bashkëlidhur këtij vendimi.
5. Shpenzimet procedurale, në vlerën 890 000 (tetëqind e nëntëdhjetë mijë) lekë, të përballohen nga Autoriteti Rrugor Shqiptar.
6. Shpronësimi të fillojë më 15.8.2013.
7. Për objektet, për të cilat në kolonën përkatëse është bërë shënimi “Proces legalizimi”, poseduesit e këtyre objekteve të likuidohen, për efekt shpronësimi, pasi të ketë përfunduar procesi i legalizimit dhe ai i regjistrimit pranë ZVRPP-së Tiranë, fakt i cili do të konfirmohet zyrtarisht nga kjo e fundit, si dhe pasi të kenë dorëzuar dokumentacionin e plotë të pronësisë pranë ARSH-së.
8. Për pasurinë me pronar “të papërcaktuar”, për të cilën është bërë shënimi “Konflikt gjyqësor”, të likuidohet, për efekt shpronësimi, personi i cili do të rezultojë pronar me vendim të formës së prerë të gjykatës, kjo në përputhje me nenin 16/2, të ligjit nr. 8561, datë 22.12.1999 “Për shpronësimin dhe marrjen në përdorim të përkohshëm të pasurisë, pronë private, për interes publik”, si dhe në bazë të dokumentacionit të plotë ligjor, që do të dorëzojë pranë Autoritetit Rrugor Shqiptar.
9. Autoriteti Rrugor Shqiptar të kryejë likuidimin e pronarëve sipas pikave 7, 8 e 9 të këtij vendimi, në bazë të dokumentacionit të plotë të pronësisë.
10. Brenda 30 (tridhjetë) ditëve nga data e miratimit të këtij vendimi, Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme, Tiranë, në bashkëpunim me Autoritetin Rrugor Shqiptar të fillojnë procedurat për hedhjen e trupit të rrugës në hartat kadastrale, sipas planimetrisë së shpronësimit, që do t’u vihet në dispozicion nga Autoriteti Rrugor Shqiptar, dhe të bëjnë kalimin e pronësisë për pasuritë e shpronësuara në favor të shtetit.
11. Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme, Tiranë, të pezullojnë të gjitha transaksionet me pasuritë e shpronësuara deri në momentin kur do të realizohen procesi i hedhjes së trupit të rrugës në hartat kadastrale dhe kalimi i pronësisë për pasuritë e shpronësuara.
12. Ngarkohen Ministria e Punëve Publike dhe Transportit, Ministria e Financave, Autoriteti Rrugor Shqiptar, Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme, Tiranë, për zbatimin e këtij vendimi.
 Ky vendim hyn në fuqi menjëherë dhe botohet në Fletoren Zyrtare.  
        
Kryeministri
Sali Berisha

AUTORITETI RRUGOR SHQIPTAR

Objektet qe shpronesohen si rezultat | ndertimit te aksit
“ZGJERIMI | RRUGES SE ELBASANIT ”
Lloji i pasurise se paluajtshme:Objekte

TABELA PERMBLEDHESE

Pronari Nr. OBJEKTE [ EMERTIMI
Nr. Z.K Viera ne leke Shenim
Emri Mbiemri Pas. Sipas OBJEKTEVE
preventivit
1.817.913 SISTEMIME DHE MUR
1 |[GJERGJ GJELOSHI 8190 11/359 e RRETHUES Proces legalizimi
2 |ARTUR MILANI 8190 7.105.690 DYQANE Proces legalizimi
3 |lskendER  |IBRAHJA 3266 6.945.697) DYQANE Proces legalizimi
1.809.471 ZYRA o
4 ||ISKENDER BRAHJA 3266 Proces legalizimi
5 |lskenbErR  [META 3266 2.534.063)  COMSTER' llproces legalizimi
TOTALI 20.212.834

